Πορτοκαλόπιτα σαν φλαν
Αυτή η πορτοκαλόπιτα έχει ως βάση μια ντελικάτη, εύθρυπτη ζύμη και για γέμιση μια πλούσια, ζουμερή και φουλ αρωματική κρέμα πορτοκαλιού.
1 αυγό, χωριστά ο κρόκος από το ασπράδι , 2 κουτ. γλυκού φρεσκοστυμμένος χυμός πορτοκαλιού , 175 γρ. αλεύρι για όλες τις χρήσεις , 50 γρ. ζάχαρη άχνη , 100 γρ. παγωμένο βούτυρο αγελάδας, κομμένο σε κύβους, 250 γρ. αυγά , 225 γρ. ζάχαρη λευκή, κρυσταλλική , 180 ml φρεσκοστυμμένος χυμός πορτοκαλιού, 150 γρ. κρέμα γάλακτος με 35% λιπαρά, ξύσμα από 3 πορτοκάλια
Για να φτιάξουμε φλαν με πορτοκάλι, ξεκινάμε με τη βάση.Σε ένα μπολ ανακατεύουμε τον κρόκο με τον χυμό και αφήνουμε στην άκρη.Στον κάδο του μίξερ ρίχνουμε το αλεύρι, την άχνη και το βούτυρο και χτυπάμε με το φτερό έως ότου γίνουν ένα μείγμα σαν βρεγμένη άμμος. Συνεχίζουμε το χτύπημα, προσθέτοντας σταδιακά το μείγμα κρόκου- χυμού, χωρίς να το παρακάνουμε, για να μη λιώσει τελείως το βούτυρο.Ανοίγουμε τη ζύμη με τον πλάστη σε στρογγυλό φύλλο με πάχος περίπου 3 χιλιοστά.Το στρώνουμε σε βουτυρωμένη φόρμα τάρτας με διάμετρο 20 εκ., καλύπτοντας και τα τοιχώματα, και το τρυπάμε εδώ κι εκεί με ένα πιρούνι. Αν περισσεύει ζύμη από τα τοιχώματα, την κόβουμε με μαχαιράκι.Βάζουμε τη ζύμη στην κατάψυξη για 1 ώρα. Έτσι, δεν θα πέσουν προς τα μέσα τα τοιχώματα της ζύμης κατά το ψήσιμο.Προθερμαίνουμε τον φούρνο στους 160°C και ψήνουμε τη βάση για 20 λεπτά. Βγάζουμε από τον φούρνο, την αλείφουμε με το ασπράδι και ψήνουμε στους 100°C για άλλα 5 λεπτά. Την ξεφουρνίζουμε και την αφήνουμε να γίνει χλιαρή.Στον κάδο του μίξερ χτυπάμε με το σύρμα τα αυγά με τη ζάχαρη, μέχρι να γίνουν ένα αφράτο και ανοιχτόχρωμο μείγμα.Προσθέτουμε τον χυμό και την κρέμα γάλακτος και χτυπάμε. Σουρώνουμε το μείγμα από λεπτό σουρωτήρι, μέσα σε ένα μπολ. Προσθέτουμε το ξύσμα και ανακατεύουμε καλά. Συναρμολόγηση: Αδειάζουμε στη μισοψημένη βάση τη γέμιση και φουρνίζουμε ξανά, ανεβάζοντας τώρα τη θερμοκρασία στους 150°C και ρυθμίζοντας τη λειτουργία του αέρα. Ψήνουμε τη φλαν για 20-30 λεπτά, μέχρι να σφίξει και να ροδίσει απαλά στην επιφάνεια. Την αφήνουμε να κρυώσει και σερβίρουμε.Αδειάζουμε στη μισοψημένη βάση τη γέμιση και φουρνίζουμε ξανά, ανεβάζοντας τώρα τη θερμοκρασία στους 150°C και ρυθμίζοντας τη λειτουργία του αέρα.Ψήνουμε τη φλαν για 20-30 λεπτά, μέχρι να σφίξει και να ροδίσει απαλά στην επιφάνεια.Την αφήνουμε να κρυώσει και σερβίρουμε.
Αλεύρι (ζύμες),Ζάχαρη,Πορτοκάλι